**V KOTIČKU RAKOVEGA ŠKOCJANA**

Mira Korošec, CŠOD Rak

Pod vznožjem Javornikov v osrčju Notranjskih gozdov v dolini Rakovega Škocjana se nahaja Center šolskih in obšolskih dejavnosti - dom Rak.

Tam globoko v gozdu je naš skriti kotiček. Tu z učenci vsak teden znova, v okviru programa Postanimo stezosledci, postavimo kamero za opazovanje živali. Za priboljšek v njem pustimo še kakšno jabolko. Vsi nestrpno pričakujemo petek, saj se polni pričakovanj odpravimo po kamero in pogledamo video posnetke. Takrat zastane dih in oči obnemijo, ko na posnetku v skriti kotiček pricaplja kosmatinec, ki prevrača kamenje, ali pa priskaklja še kuna in lisica …

Katere gozdne obiskovalce največkrat ujame oko naše skrite kamere, si lahko pogledaš na izboru videoposnetkov, ki jih najdeš na spodnji povezavi:

[**https://www.youtube.com/watch?v=wF8BgKdfZFc**](https://www.youtube.com/watch?v=wF8BgKdfZFc)

 Na posnetkih boš videl štirinajst živali. Za vsako žival imaš zastavljeno vprašanje. Pozorno si jih oglej in se preizkusi v znanju o gozdnih živalih.

1.a) Kdaj, v katerem letnem času medvedke kotijo mladičke?

 1.b) Koliko je star medvedji mladič na posnetku? (označi pravilen odgovor)

# eno leto

1. en mesec
2. do pol leta

2.) Medveda po prehrani uvrščamo med: (označi pravilen odgovor)

1. mesojede
2. vsejede
3. rastlinojede

3.) Na plen se je vrnil… (dopolni)

\_ \_ \_ \_ samotar

4.) Mladička katere živali vidiš na posnetku?

5.) Zakaj se kuna med iskanjem hrane postavlja na zadnje noge?

6.) Kateri dve vrsti kun živita pri nas?

\_ \_ \_ \_ \_ \_ \_ \_ \_ \_ in \_ \_ \_ \_ \_ \_ \_ \_ \_ \_ \_

7.a) Koliko je težak naš do sedaj največji medved , ki smo ga poimenovali kar »Big Joško« ? ☺ Pravilno obkroži!

a) od 100 – 200kg

b) od 200 – 300 kg

7.b) Koliko tehtajo največji samci rjavega medveda in kolikšno starost lahko dočakajo?

8.) Katera dva sorodnika, ki ju uvrščamo v isto družino živali, ki jo vidiš za posnetkom našega največjega medved, še živita pri nas?

\_ \_ \_ \_ in \_ \_ \_ \_ \_

9.) Imenuj samca živali, ki se pase na travniku ob gozdnem robu!

\_ \_ \_ \_ \_

10.) Katere trditve o jazbecu ne držijo? (označi pravilen odgovor)

a) jazbec je izrazito nočna žival

b) po prehrani je rastlinojed

c) večji del zime prespi v jazbini

d) je naša najmanjša kuna

11.) Prepoznaš ptico na posnetku? Naj ti pomagam? Ni vrana.

\_ \_ \_ \_ \_ \_

12.) Za kanjo je zelo pogosto ime tudi \_ \_ \_ \_ \_ . (dopolni).

13.) Ljudi velikokrat primerjamo z lastnostmi živali. Verjetno si že slišal, da se kdo šopiri kot \_ \_ \_ \_.

14.) Še zadnja žival iz našega izbora posnetkov. Ni težko. Ime ptice boš dobil, če detelji odvzameš črki j in i ?

ODLIČNO SI OPRAVIL